CELEX: 62021TN0333
Language: da
Date: 2021-06-14 00:00:00
Title: Sag T-333/21: Sag anlagt den 14. juni 2021 — Ryanair mod Kommissionen

2.8.2021   
            
            
               DA
            
            
               Den Europæiske Unions Tidende
            
            
               C 310/38
            
         
      Sag anlagt den 14. juni 2021 — Ryanair mod Kommissionen
      (Sag T-333/21)
      (2021/C 310/51)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne F.-C. Laprévote, E. Vahida, V. Blanc, S. Rating og I.-G. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 29. december 2020 vedrørende Statsstøtte SA.59188 (2020/NN) — Italien — Alitalia covid-19 Kompensation for tab II (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Kommissionen udøvede magtmisbrug og foretog en urigtig anvendelse af artikel 107, stk. 2, litra b), TEUF ved at prioritere vurderingen af støtten og udsætte undersøgelsen af den ulovlige redningsstøtte, som Alitalia var blevet indrømmet i 2017 og 2019.
               
            
                  2.
               
               
                  Andet anbringende om, at Kommissionen foretog en urigtig anvendelse af artikel 107, stk. 2, litra b), TEUF og anlagde et åbenbart urigtigt skøn ved vurderingen af støttens forholdsmæssighed i forhold til det tab, der var blevet forårsaget af covid-19-krisen.
               
            
                  3.
               
               
                  Tredje anbringende om, at Kommissionen tilsidesatte specifikke bestemmelser i EUF-traktaten og de almindelige EU-retlige principper, som har ligget til grund for liberaliseringen af lufttransporten i EU siden slutningen af 1980'erne (dvs. princippet om forbud mod forskelsbehandling, den frie udveksling af tjenesteydelser — fastlagt ved forordning nr. 1008/2008 (2) — og etableringsfriheden).
               
            
                  4.
               
               
                  Fjerde anbringende om, at Kommissionen undlod at indlede en formel undersøgelsesprocedure, selv om der forelå alvorlige vanskeligheder, og tilsidesatte sagsøgerens proceduremæssige rettigheder.
               
            
                  5.
               
               
                  Femte anbringende om, at Kommissionen tilsidesatte begrundelsespligten.
               
            
         (1)  EUT 2021, C 134, s. 2.
      
         (2)  Europa-Parlamentets og Rådets forordning (EF) nr. 1008/2008 af 24.9.2008 om fælles regler for driften af lufttrafiktjenester i Fællesskabet (omarbejdning) (EUT 2008 L 293, s. 3-20).